|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ministru kabineta rīkojuma projekta  „Par 157/16782 domājamo daļu no nekustamā īpašuma Ventspils šoseja 30, Jūrmala nodošanu Ekonomikas ministrijas valdījumā” sākotnējās ietekmes novērtējuma ziņojums (anotācija)   |  |  |  | | --- | --- | --- | | **I. Tiesību akta projekta izstrādes nepieciešamība** | | | | 1. | Pamatojums | Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sesto daļu valstij piederošā vai piekrītošā zeme, kas nav minēta šajā pantā, zemesgrāmatā ierakstāma uz valsts vārda Finanšu vai citas ministrijas personā, ja to noteicis Ministru kabinets. Savukārt minētā panta ceturtā prim daļa noteic, ka uz valsts vārda Ekonomikas ministrijas personā zemesgrāmatās tiek ierakstīta valstij piederošā un piekrītošā zeme, uz kuras atrodas akciju sabiedrības “Latvenergo” īpašumā vai valdījumā esošie energoapgādes objekti un kura ir nepieciešama valsts komercdarbības veikšanai. | | 2. | Pašreizējā situācija un problēmas | Uz zemes vienības ar kadastra apzīmējumu 1300 021 6601, adrese - Ventspils šoseja 30, Jūrmala, platība - 16 782 m2, atrodas transformatoru apakšstacijas TP - 265 ēka ar kadastra apzīmējumu 1300 021 6601 050, kas iekļauta nekustamā īpašuma ar kadastra numuru 1300 521 6606 sastāvā, uz kuru īpašuma tiesības Jūrmalas pilsētas zemesgrāmatā nostiprinātas akciju sabiedrībai „Latvenergo” (nodalījuma Nr. 100000171728).  Minētā zemes vienība nekustamā īpašuma ar kadastra numuru 1300 021 6601 sastāvā ierakstīta Jūrmalas pilsētas zemesgrāmatā (nodalījuma Nr. 100000142039), un īpašuma tiesības uz 65/100 domājamām daļām ir nostiprinātas Latvijas valstij Finanšu ministrijas personā. Atbilstoši Kadastra informācijas sistēmas datiem 35/100domājamo daļu lietotājs ir fiziska persona. Uz zemes vienības ar kadastra apzīmējumu 1300 021 6601 atrodas arī sabiedrībai ar ierobežotu atbildību „Jūrmalas Liedags” piederošas būves (kadastra apzīmējumi - 1300 021 6601 001, 1300 021 6601 002, 1300 021 6601 003, 1300 021 6601 004, 1300 021 6601 005, 1300 021 6601 006, 1300 021 6601 007, 1300 021 6601 008, 1300 021 6601 009, 1300 021 6601 010, 1300 021 6601 011).  Akciju sabiedrība „Latvenergo” un sabiedrība ar ierobežotu atbildību „Jūrmalas Liedags” 2006.gada 10.augustā ir noslēgušas Vienošanos par ēku uzturēšanai nepieciešamās zemes platības sadalījumu un atbilstošo domājamo daļu noteikšanu. Minētā Vienošanās noteica, ka transformatoru apakšstacijas TP -265 ēkas ar kadastra apzīmējumu 1300 021 6601 050 uzturēšanai nepieciešamā zemes platība ir 157 m2, kas atbilst 1/70 domājamai daļai no valstij piederošajām 65/100 domājamām daļām no visa nekustamā īpašuma ar kadastra numuru 1300 021 6601. Akciju sabiedrība „Latvenergo” ir konstatējusi, ka Vienošanās Pusēm piekritīgo domājamo daļu apmērs un tai atbilstošās platības ir noteiktas korekti, taču turpmāk ieviesusies matemātiska kļūda aprēķinā. Attiecīgi rīkojuma projektā norādītās 1/70 domājamā daļa no valstij piederošajām 65/100 domājamām daļām atbilst Vienošanās norādītajam un nemaina Pusēm noteiktās daļas lielumu. Kļūdas labošanai akciju sabiedrība „Latvenergo” ir sagatavojusi grozījumus noslēgtajā Vienošanās un 2013.gada 19.martā nosūtījusi tos ar pavadvēstuli Nr.01VD00-17/1594 SIA „Jūrmalas Liedags”.  No augstāk minētā secināms, ka 1/70 domājamā daļa no valstij piederošajām 65/100 domājamām daļām jeb 157/16782 domājamās daļas no visa nekustamā īpašuma ar kadastra numuru 1300 021 6601 ierakstāmas zemesgrāmatā uz valsts vārda Ekonomikas ministrijas personā.  Lai nodrošinātu transformatoru apakšstacijas TP-265 ēkas Ventspils šoseja 30, Jūrmalā, ar kadastra apzīmējumu 1300 021 6601 050 uzturēšanu un drošu ekspluatāciju, ir sagatavots Ministru kabineta rīkojuma projekts par 157/16782 domājamo daļu no nekustamā īpašuma Ventspils šoseja 30, Jūrmalā, ar kadastra numuru 1300 021 6601 nodošanu Ekonomikas ministrijas valdījumā un ierakstīšanu zemesgrāmatā uz valsts vārda Ekonomikas ministrijas personā. | | 3. | Saistītie politikas ietekmes novērtējumi un pētījumi | Projekts šo jomu neskar. | | 4. | Tiesiskā regulējuma mērķis un būtība | Atbilstoši anotācijas I sadaļas 2.punktā minētajam ir sagatavots rīkojuma projekts, kas paredz Finanšu ministrijai nodot 157/16782 domājamās daļas (kas atbilst 1/70 domājamai daļai no valstij piederošām 65/100 domājamām daļām) no nekustamā īpašuma Ventspils šoseja 30, Jūrmalā, ar kadastra numuru 1300 021 6601 Ekonomikas ministrijai, kas tās ieraksta zemesgrāmatā uz valsts vārda Ekonomikas ministrijas personā. | | 5. | Projekta izstrādē iesaistītās institūcijas | Projekts šo jomu neskar. | | 6. | Iemesli, kādēļ netika nodrošināta sabiedrības līdzdalība | Rīkojuma projekts neskar būtiskas sabiedriskās intereses, tādēļ sabiedrības līdzdalība netika nodrošināta. | | 7. | Cita informācija | Nav. |    Anotācijas II, III, IV, V un VI sadaļa – rīkojuma projekts šīs jomas neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

Iesniedzējs:

Ekonomikas ministrs D.Pavļuts

Vīza: Valsts sekretārs J. Pūce

15.05.2013.

761

I.Freimane, 67013229,

[ina.freimane@em.gov.lv](mailto:ina.freimane@em.gov.lv);